महामहोपाध्याय गोपीनाथ कविराज (7 सितम्बर 1887 - 12 जून 1976) संस्कृत के विद्वान और महान दार्शनिक थे। वे सारस्वत-साधना के अद्वितीय विद्वान, तंत्र साधना के सिद्ध योगी के रूप में भी ख्यात थे। १९१४ में पुस्तकालयाध्यक्ष से आरम्भ करते हुए वे १९२३ से १९३७ तक वाराणसी के सम्पूर्णानन्द संस्कृत विश्वविद्यालय (पूर्वनाम शासकीय संस्कृत महाविद्यालय) के प्राचार्य रहे। इस कालावधि में वे सरस्वती भवन ग्रन्थमाला के सम्पादक भी रहे। 

गोपीनाथ कविराज बंगाली थे और इनके पिताजी का नाम वैकुण्ठनाथ बागची था। आपका जन्म ब्रिटिश भारत के ग्राम धामराई, जिला ढाका (अब बांग्लादेश) में हुआ था। उनका जन्म प्रतिष्ठित बागची घराने मे हुआ था और "कविराज" उनको सम्मान में कहा जाता था। उनकी प्रारम्भिक शिक्षा-दीक्षा श्री मधुसूदन ओझा एवं शशिधर "तर्क चूड़ामणि" के निर्देशन में जयपुर मे प्रारम्भ हुई।

महामहोपाध्याय पं॰ गोपीनाथ कविराज वर्तमान युग के विश्वविख्यात भारतीय प्राच्यविद् तथा मनीषी रहे हैं। इनकी ज्ञान-साधना का क्रम वर्तमान शताब्दी के प्रथम दशक से आरम्भ हुआ और प्रयाण-काल तक अबाधरूप से चलता रहा। इस दीर्घकाल में उन्होंने प्राच्य तथा पाश्चात्य ज्ञान-विज्ञान की विशिष्ट चिन्तन पद्धतियों का गहन अनुशीलन कर, दर्शन और इतिहास के क्षेत्र में जो अंशदान किया है उससे मानव-संस्कृति तथा साधना की अंतर्धाराओं पर नवीन प्रकाश पड़ा है; नयी दृष्टि मिली है।

उन्नीसवीं शती के धार्मिक पुनर्जागरण और बीसवीं शती के स्वातन्त्र्य-आन्दोलन से अनुप्राणित उनकी जीवन-गाथा में युगचेतना साकार हो उठी है। प्राचीनता के सम्पोषक एवं नवीनता के पुरस्कर्ता के रूप में कविराज महोदय का विराट् व्यक्तित्व संधिकाल की उन सम्पूर्ण विशेषताओं से समन्वित है, जिनसे जातीय-जीवन प्रगति-पथ पर अग्रसर होने का सम्बल प्राप्त करता रहा है।

तांत्रिक वाङ्मय में शाक्त दृष्टि के लिए उन्हें सन् १९६४ में साहित्य अकादमी पुरस्कार (संस्कृत) से सम्मानित किया गया।

 आध्यात्मिक जीवन 
इनकी माता सुखदासुंदरी देवी इनमें धार्मिक रूचि उत्पन्न करने की ओर विशेष रूप से सचेष्ट रहीं। उपनयन के बाद से वे इनसे वैदिक संध्या नियमपूर्वक कराती थीं। संध्या-वंदन किये बिना भोजन न देने का उन्होंने नियम सा बना दिया था। 

इनकी दीक्षा 1918 में महान योगी विशुद्धानन्द परमहंस जी से काशी में हुई थी। इस समय से नियमित रूप से गुरु सेवा में उपस्थित होकर साधना-पथ पर अग्रसर हुए। 

 कुछ शिक्षाएं 
१. ज्ञाता, ज्ञान और ज्ञेय की त्रिपुटी

बारह ज्ञेय हैे - अ, उ, म, बिन्दु, अर्धचन्द्र, निरोधिका, नाद, नादान्त, शक्ति, व्यापिनी, समना और उन्मना।

त्याग करने के लिए ही इन सबका ज्ञान आवश्यक होता है, किन्तु त्याग तब तक नहीं हो सकता, जब तक तत्तद दशा से संयोग नहीं होता।

 ग्रन्थ 

 भारतीय संस्कृति और साधना
 तान्त्रिक साधना और सिद्धान्त
 काशी की सारस्वत साधना
 पत्रावली
 स्वसंवेदन
 अखण्ड महायोगेर पथे (बांग्ला में)
 अखण्ड महायोग का पथ और मृत्यु विज्ञान
 श्री श्री विशुद्धानन्द प्रसंग (५ खण्ड)
 तान्त्रिक साहित्य:.86.
 तान्त्रिक साधना
 भारतीय साधनार धारा (बांग्ला में ; अर्थ : भारतीय साधना की धारा )
 मृत्यु बिज्ञान ओ परमबाद ( बांग्ला में)
 श्रीकृष्ण प्रसंग
 मृत्युविज्ञान और कर्मरहस्य
 त्रिपुररहस्यम्  (संस्कृत में)
 गोरख सिद्धान्त संग्रह
 साहित्यचिन्तन
 सिद्धभूमि ज्ञानगंज (बंगाली में), हिंदी अनुवाद
 साधु दर्शन एवं सत्प्रसंग - भाग 1-2 , भाग 3 , भाग 4 
 गोपीनाथ कविराज, सम्पा. (1934).   :      ( ). विद्या विलास प्रेस बनारस।
 योगिराज विशुद्धानन्द प्रसंग तथा तत्त्वकथा
 गोपीनाथ कविराज (1966).    . वर्धमान विश्वविद्यालय
 सनातन साधना की गुप्तधारा
 श्री साधना
 दीक्षा
 शक्ति का जागरण और कुण्डलिनी
 परातन्त्र साधना पथ
 आत्मनिर्झर
 अखण्ड महायोग
 तन्त्र और आगमशास्त्रों का दिग्दर्शन
 तांत्रिक वाङ्मय में शाक्त दृष्टि 
 कविराज प्रतिभा (कल्याण पत्रिका और आनन्दवार्ता पत्रिकाओं में छपे लेखों का संग्रह)

अपनी कृतियों के अन्य कई पुस्तकों की भूमिका लिखी हैं - श्रीमद्भगवद्गीता , श्री श्री सिद्धिमाता, जपसूत्रम

 सम्मान 
 महामहोपाध्याय (1934)
 डी लिट् (1947), (इलाहाबाद विश्वविद्यालय)
 डी लिट (21 दिसम्बर 1956) (काशी हिन्दू विश्वविद्यालय)
 पद्मविभूषण (1964)
 साहित्य वाचस्पति (1965), उत्तर प्रदेश सरकार द्वारा
 देशिकोत्तम (1976), विश्वभारती द्वारा

सन्दर्भ

बाहरी कड़ियाँ
 गोपीनाथ कविराज 
 महामहोपाध्याय पण्डित गोपीनथ कविराज
 शताब्दी समारोह पुस्तक संस्करण
  चौखम्बा विद्याभवन पुस्तक सूची
 आपके दर्शन की विशिष्टता और गहराई 
 18: गोपीनाथ कविराज द्वारा उद्धृत रघुनाथ मन्दिर की सभी पाण्डुलिपियाँ डिजिटलीकृत
    

श्रेणी:हिन्दी लेखक
श्रेणी:संस्कृत साहित्यकार
श्रेणी:1887 में जन्मे लोग
श्रेणी:१९७६ में निधन
श्रेणी:साहित्य अकादमी फ़ैलोशिप से सम्मानित
श्रेणी:साहित्य अकादमी द्वारा पुरस्कृत संस्कृत भाषा के साहित्यकार
श्रेणी:साहित्य और शिक्षा में पद्म विभूषण के प्राप्तकर्ता
श्रेणी:योगी
श्रेणी:भारतीय योगी